open-index/open-wikipedia-markdown huggingface dataset:
Էռնեստաս Շետկուս

**Էռնեստաս Շետկուս** (, ), լիտվացի ֆուտբոլիստ, իսրայելական «Հապոել Բեեր Շևա» ակումբի և Լիտվայի ազգային հավաքականի դարպասապահ։

## Ակումբային կարիերա
Պրոֆեսիոնալ կարիերան սկսել է 2005 թվականին «Ժալգիրիս» ակումբում։ 2009 թվականին տեղափոխվել է «Տաուրաս»։

2010 թվականին վերադարձել է «Ժալգիրիս»։ Վերադարձից հետո թիմում իր առաջին հանդիպումն անցկացրել է նույն տարվա մարտի 21-ին «Տաուրասի» դեմ»։ Այդ մրցաշրջանում Շետկուսը մասնակցել է Ա-լիգայի 16 խաղերի

2010 թվականի օգոստոսին Շետկուսը տեղափոխվել է Կիպրոսի «Օլիմպիակոս» (Նիկոսիա) ակումբ։ Հոկտեմբերի 2-ին կատարել է նորամուտը «Պաֆոսի» դեմ խաղում։ Թիմում անցկացրած 18 հանդիպումներից երկուսում Շետկուսն անառիկ է պահել իր դարպասը։ Հաջորդ մրցաշրջանում նա արդեն եղել է մեկ այլ դարպասապահ՝ Անդրեյ Պավլովի փոխարինողը։ Շետկուսն առաջին հանդիպումն անցկացրել է 2011 թվականի նոյեմբերի 21-ին ընդդեմ «Արիսի»։ Ավելի ուշ նա կրկին դարձել է թիմի հիմնական դարպասապահ, իսկ հունվարի 7-ին մասնակցել է ԱԷԿ-ի դեմ խաղին։ 2012 թվականի ապրիլին մասնակցել է դիտումների «Հիբեռնիանում» և «Հարթում»։

2012 թվականի ամռանը Շետկուսը պայմանագիր է կնքել բուլղարական «Բոտև» (Պլովդիվ) ակումբի հետ։ Օգոստոսի 11-ին կատարել է նորամուտը Սոֆիայի «Սլավիա»  ակումբի դեմ խաղում։ 2013 թվականի սկզբին հեռացել է ակումբից։ Նույն տարվա մարտին շատ մոտ էր շոտլանդական «Կիլմարնոկ» ակումբի հետ պայմանագիր կնքելուն։

Մարտի 28-ին կարճաժամկետ պայմանագիր է կնքել բելառուսական «Գոմելի» հետ։ Մի քանի օր անց Շետկուսը ստացել է ենթածնկային ջլի վնասվածք։ Ապաքինվելուց հետո՝ հունիսի 23-ին, կատարել է նորամուտը  Բելառուսի առաջնությունում՝ մասնակցելով Սոլիգորսկի «Շախտյորի» դեմ խաղին։ Մեկ շաբաթ անց նա օգնել է իր թիմին 2։0 հաշվով հաղթել «Դինամո Բրեստի» դեմ խաղում։

2013 թվականի հուլիսին Շետկուսը վերադարձել է Կիպրոս՝ մեկ տարվա պայմանագիր կնքելով «Նեա Սալամինայի» հետ։ Կիպրոսում հաջող մրցաշրջանից հետո՝ 2014 թվականի հուլիսին, Շետկուսը մեկ տարվա պայմանագիր է կնքել հունական «Կերկիրա» ակումբի հետ։ 2017 թվականի հուլիսին նա տեղափոխվել է Իսրայելի «Հապոել» (Հայֆա)։ Երկու տարի անց տեղափոխվել է Բեեր Շևայի «Հապոել»։

## Միջազգային կարիերա
Լիտվայի հավաքականում նորամուտը նշել է 2011 թվականի մարտի 25-ին՝ Լեհաստանի հավաքականի դեմ ընկերական խաղում, որի ընթացքում փոխարինել է Ռայմոնդաս Ժուտաուտասին։

## Ծանոթագրություններ

Կատեգորիա:ԱԴՕ Դեն Հաագի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լիտվայի հավաքականի ֆուտբոլիստներ
Կատեգորիա:Լիտվացի ֆուտբոլիստներ
Կատեգորիա:Օլիմպիակոս Նիկոսիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ավտոմատ (մուլտֆիլմ)

**«Ավտոմատ»** (), 1965 թվականին «Սոյուզմուլտֆիլմ» ստուդիայի կողմից նկարահանված խորհրդային երգիծական տիկնիկային մուլտֆիլմ։ Ռեժիսոր Ինեսա Կովալևսկայայի դեբյուտային աշխատանքն է. մուլտֆիլմը նկարահանվել է ըստ Յարոմիր Վագների պատմվածքի մոտիվների։ Տևողությունը 9 րոպե, 56 վայրկյան է։

## Սյուժե
Ճարտարապետի ընտանիքի տան պատին տեղադրում են լուցկիների վաճառող ավտոմատ։ Սարքը դադարում է աշխատել այն բանից հետո, երբ ճարտարապետի որդին փորձում է օգտագործել այն։

Անհաջող գնորդների կողմից առաջացրած աղմուկն ու ցնցումը ստիպում են ճարտարապետին և նրա կնոջը ինքնուրույն բաժանել լուցկիները։ Նրանց փրկում է միայն ավտոմատի հետագա ոչնչացումը։

## Հեղինակներ

## Ծանոթագրություններ

## Արտաքին հղումներ
* Մուլտֆիլմը ivi.ru կայքում
* Մուլտֆիլմը mults.info կայքում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1965 մուլտֆիլմեր
Կատեգորիա:Խորհրդային մուլտֆիլմեր
Ալեքսանդր Իվանով (ռեժիսոր)

**Ալեքսանդր Իվանով** (, ), խորհրդային ռեժիսոր-մուլտիպլիկատոր, նկարիչ-մուլտիպլիկատոր, խորհրդային գրաֆիկական անիմացիայի սկզբնավորողներից մեկը։

## Կենսագրություն
Ծնվել է 1899 թվականի մայիսի 5-ին, Տամբովի մարզի Ռասկազովո քաղաքում։ 1919 թվականին ավարտել է Տամբովի ուսուցչական ինստիտուտը, իսկ 1922 թվականին՝ Տամբովի գեղարվեստական արվեստանոցը։

Տեղափոխվելով  Մոսկվա` ընդունվել է Վխուտեմաս, սակայն թողել է այն երրորդ կուրսից։ 1926 թվականին «Սովկինո» կինոֆաբրիկային կից ստեղծել է  անիմացիոն արհեստանոց, որտեղ սկսել է նկարահանել կարճ քարոզչական ֆիլմեր։ 1927 թվականին ստեղծել է իր առաջին անիմացիոն «Ուտիճը» ֆիլմը՝ ըստ Կ. Չուկովսկու հեքիաթի։

1936 թվականից աշխատել է որպես ռեժիսոր «Սոյուզմուլտֆիլմ» կինոստուդիայում, որտեղ եղել է կինոստուդիայի գեղարվեստական խորհրդի անդամ։

1955 թվականից դարձել է ԽՄԿԿ անդամ։

## Ստեղծագործություն

* 1927 թվական՝ Ուտիճը
* 1928 թվական՝ Թիփ-թոփ Մոսկվայում
* 1929 թվական՝ Թակարդը
* 1930 թվական՝ Անվրեպ
* 1933 թվական՝ Անհոգ մի եղիր
* 1934 թվական՝ Գողը
* 1935 թվական՝ Քառյակ
* 1935 թվական՝ Անուղղելին
* 1936 թվական՝ Շինարար աղվեսը
* 1937 թվական՝ Կախարդական ֆլեյտան
* 1937 թվական՝ Հանրության սիրելին
* 1938 թվական՝ Քաղաքական սատիրայի ամսագիր № 1
* 1938 թվական՝ Որսորդ Ֆեոդորը
* 1939 թվական՝ Տայգայի ընկերները
* 1939 թվական՝ Իվան պապը (Թե ինչպես էր Իվան պապը քշում մահին)
* 1941 թվական՝ Քաղաքական սատիրայի ամսագիր № 2
* 1941 թվական՝ Ֆաշիստական կոշիկը չի տրորի մեր հայրենիքը
* 1944 թվական՝ Երաշտահավը
* 1946 թվական՝ Աղվեսն ու կեռնեխը 
* 1947 թվական՝ Քառյակ (մուլտֆիլմ, 1935)
* 1948 թվական՝ Չեմպիոն
* 1949 թվական՝ Պոլկանն ու Շավկան
* 1950 թվական՝ Պապն ու թոռը
* 1951 թվական՝ Կրակի հետ զգույշ եղիր 
* 1952 թվական՝ Զայը և Չիկը
* 1953 թվական՝ Ներկված աղվեսը
* 1954 թվական՝ Անտառի թավուտում
* 1954 թվական՝ Ստորագրությունն անհասկանալի է
* 1955 թվական՝ Ծխամորճը և արջը
* 1956 թվական՝ Անտառային պատմություն
* 1957 թվական՝ Արևի որդին
* 1957 թվական՝ Հրաշագործը
* 1958 թվական՝ Սպորտլանդիա

## Մրցանակներ
* Վենետիկի 8-րդ միջազգային կինոփառատոնի դիպլոմ («Աղվեսը և կեռնեխը» մուլտֆիլմի համար)
* Բելգրադի միջազգային կինոփառատոնի մեդալ («Զայ և Չիկ» մուլտֆիլմի համար)
* Վենետիկի 4-րդ միջազգային մանկապատանեկան կինոփառատոնի դիպլոմ («Ներկված աղվեսը» մուլտֆիլմի համար)
* Կառլովի Վարիի 8-րդ միջազգային կինոփառատոնի մրցանակ («Անտառային թավուտում» մուլտֆիլմի համար)
* Լոնդոնի արտասահմանյան ֆիլմերի բրիտանական փառատոնի դիպլոմ («Խողովակ և արջ» մուլտֆիլմի համար)
* Էդինբուրգի 11-րդ միջազգային կինոփառատոնի դիպլոմ («Հրաշագործուհին» մուլտֆիլմի համար)
* Մոսկվայի Համամիութենական 1-ին կինոփառատոնի առաջին մրցանակ («Հրաշագործուհին» մուլտֆիլմի համար)

## Ծանոթագրություններ

## Գրականություն
* КИНО: Энциклопедический словарь, М. Советская энциклопедия, 1987, стр. 147:

## Արտաքին հղումներ
* Ալեքսանդր Իվանովը Հայրենական կինոյի հանրագիտարան կայքում
* Ալեքսանդր Իվանովը Аниматор.ру կայքի տվյալների բազայում

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային նկարիչներ
Կատեգորիա:Խորհրդային սցենարիստներ
Կատեգորիա:Պատվո շքանշանի ասպետներ (ԽՍՀՄ)
TCPView

**TCPView**, ոչ անվճար ծրագիր, որը աշխատում է Microsoft Windows օպերացիոն համակարգի վրա և մշակված է Sysinternals-ի կողմից։ Այն չի պահանջում տեղադրում և մանրամասն տեղեկություն է տրամադրում բոլոր TCP, UDP և TCPV6 ինտերնետ միացումների մասին, ինչպես նաև հեռակա հասցեների, որոնց հետ տեղադրվում է կապը։

## Բնութագիր
TCPView իրենից ներկայացնում ճկուն և օգտագործման մեջ հասարակ ծրագիր, որը հավելում է Netstat ծրագրին, որն էլ մտնում է Microsoft Windows օպերացիոն համակարգի ստանդարտ ծրագրերի փաթեթում։

Ծրագիրը տրամադում է բոլոր TCP, UDP և TCPV6, պրոտոկոլով միացված բոլոր միացումների վերջնակետերի ցանկը, ինչպես նաև տրամադրում է մանրամասն տեղեկություն, այդ թվում հեռակա հասցեների, միացման կարգավիճակը, բաց պորտերը և ինչպիսի ծրագրեր են նրանք օգտագործում, և անհրաժեշտության ընթացքում անջատել այն, և այլն։

TCPView-ին ունակ է աշխատել Windows 95-ի վրա, եթե արդեն կա տեղադրված Winsock 2-ի թարմացումների փաթեթը։

## Tcpvcon
Ստանդարտ TCPView ծրագիրը, ներառված է «Tcpvcon»-ում տեխնիկական հնարավորություններով, սակայն այն նախատեսված է հրամանների տողից աշխատելու համար։

Tcpvcon հրամանային տողի կարգավորումներ․

* -a — ցուցադրում է բոլոր վերջնակետերը
* -c — ստացված արդյունքի տպագրում 
* -n — կատարում է հասցեների լուծում

## Տես նաև
* Sysinternals
* QNetStatView

## Արտաքին հղումներ
* TCPView-ի պաշտոնական կայք
* 

Կատեգորիա:Ազատ ծրագրային ապահովում
Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Կատաղի շներ

**«Կատաղած շներ»** (), ամերիկացի անկախ ռեժիսոր Քվենտին Տարանտինոյի դեբյուտային կուլտային ֆիլմը։ Կինոնկարի սյուժեն կապված է կողոպուտի հետ, որից հետո հանցագործները հավաքվում են նշանակված վայրում՝ քաղաքի ծայրամասում գտնվող լքված պահեստում, և փորձում են պարզել, թե ով է իրենց մատնել։ Ֆիլմն առաջին անգամ ցուցադրվել է 1992 թվականի հունվարի 18-ին «Սանդենս» միջազգային կինոփառատոնի ժամանակ, իսկ նույն թվականի մայիսին մասնակցել է Կաննի կինոփառատոնի ծրագրին։

Ստանալով բազմաթիվ դրական արձագանքներ՝ այդ ժամանակ դեռևս քիչ հայտնի ռեժիսորի կինոժապավենը զարմանալիորեն արժանացել է հանդիսատեսի ջերմ ընդունելությանը։ Համաշխարհային վարձույթն սկսվել է 1992 թվականի սեպտեմբերին։ Դրամարկղային հասույթը գերազանցել է նախնական բյուջեն ավելի քանի երեք անգամ մինչև ԱՄՆ կինոթատրոններում ֆիլմի առաջին ցուցադրությունը։ Ֆիլմն արժանացել է միջազգային կինոփառատոնների ութ մրցանակների, մեծամասամբ առաջադրվել է Քվենտին Տարանտինոն։

Կինոքննադատները հիմնականում բարձր են գնահատել ֆիլմը, ինչը կարող է վկայել *[[Rotten Tomatoes]]* կայքի 95 տոկոսանոց միջին ցուցանիշը և *[[Metacritic]]* կայքի  78 տոկոսանոց վարկանիշը։ Կինոնկարի արժանիքների շարքում թվարկվել են Քվենտին Տարանտինոյի ռեժիսորական աշխատանքը, պատմության ընտրված ձևը, հաջող ընտրված դերասանական կազմը։

## Ծանոթագրություններ

## Արտաքին հղումներ
*   
* «Կատաղած շներ» *allmovie* կայքում 
* «Կատաղած շներ» Rotten Tomatoes կայքում 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1992 ֆիլմեր
Կատեգորիա:Lionsgate ֆիլմեր
Կատեգորիա:Miramax ֆիլմեր
Կատեգորիա:StudioCanal ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նուար ֆիլմեր
Կատեգորիա:Քվենտին Տարանտինոյի ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Այվազովսկու փողոց (Մոսկվա)

**Այվազովսկու փողոց** (, անվանվել է 1978 թվականին), փողոց Ռուսաստանի մայրաքաղաք Մոսկվայի Հարավարևմտյան վարչական օկրուգում՝ Յասենևո շրջանի տարածքում։ Գտնվում է Սևաստոպոլսկի պողոտայի և Լիտովսկի պուրակի միջև։ Շենքերի համարակալումը սկսվում է Սևաստոպոլյան պողոտայից։ Նախկին նախագծային թիվ 5250 անցուղու մի մասն է։

## Անվան ծագում
Փողոցն անվանվել է 1978 թվականի հոկտեմբերի 11-ին՝ ի պատիվ հայ մեծանուն նկարիչ Հովհաննես Այվազովսկու։

## Շենքեր և շինություններ
*Միջմայրուղային գոտում.*
* Սուրբ Աստվածամոր ուղղափառ տաճար Յասենևոյում (շինարարությունը սկսվել է 2008 թվականի աշնանը և ավարտվել 2015 թվականին)

### Կենտ կողմում
*Շենք 1ա՝ Խնայբանկի Դոնյան բաժանմունք, թիվ 7813/01442 մասնաճյուղ
*Շենք 5, մասնաշենք 1

### Զույգ կողմում
*Շենք 6, շեմասնաշենք 2՝ թիվ 1209 մանկապարտեզ
*Շենք 6, մասնաշենք 3՝ թիվ 1376 մանկապարտեզ, «Ռենեսանս ՆՈՈՒ» մասնավոր դպրոց
*Շենք 8, մասնաշենք 2՝ Յասենևոյի միասնական պատվիրատուի տնօրենություն, ճարտարագիտական ծառայություն, բաժանորդային բաժանմունք, անձնագրային գրասենյակ

## Տրանսպորտ
Այվազովսկու փողոցին մետրոյի ամենամոտ կայարանը «Յասենևոն» է։ Փողոցով անցնում են տրոլեյբուսային թիվ 85 և ավտոբուսային թիվ 264 (միայն դեպի Սևաստոպոլսկի պողոտա), 330, 642k (միայն դեպի Լիտովսկի պուրակ), 648, 651, 977, C14 երթուղիները։

## Պատկերասրահ

Yasenevo District1.jpg|Սուրբ Աստվածամոր տաճարը Այվազովսկու փողոցում
Храм Покрова Пресвятой Богородицы в Ясеневе (январь 2012)-2.jpg|Սուրբ Աստվածամոր տաճարը 2012 թվականին


## Ծանոթագրություններ

## Գրականություն
* Имена московских улиц: Топонимический словарь. — М.: ОГИ, 2007. ISBN 5-94282-432-0

## Արտաքին հղումներ
* Այվազովսկու փողոց www.mom.ru կայքում 
* Ուշագրավ վայրերն ու իրադարձությունները քարտեզի վրա 

Կատեգորիա:Հովհաննես Այվազովսկի
Կատեգորիա:Մոսկվայի փողոցներ
Պրոկլետիե

**Պրոկլետիե** (, , բառացի՝ *անեծք*), լեռնազանգված Բալկաններում՝ Ալբանիայի, Չեռնոգորիայի ու Սերբիայի (Կոսովո) սահմանին։ Գտնվում է Դինարյան բարձրավանդակի հարավային մասում, արևելքից արևմուտք ջգվում է 100 կմ։

Ամենաբարձր գագաթը Մաժա Եզերցա լեռն է (2692 մ)։ Մյուս գագաթներից են Ռադոխինան (2750 մ), Ջյարավիցան()(2656 մ, Կոսովոյի ամենաբարձր գագաթն է), Շկելնեզին (2366 մ)։ Լեռնազանգվածը գտնվում է երեք երկրների՝ Ալբանիայի, Չեռնոգորիայի և Սերբիայի (Կոսովո) սահմանին։ Լեռնազանգվածի մոտ տեղակայված են Պեչ, Ջյակովիցա (Կոսովո), Բայրամ Ցուրին (Ալբանիա), Պոդգորիցա և Գուսինե (Չեռնոգորիա) քաղաքները։

Լեռնազանգվածը սկսվում է Շկոդեր լճի հյուսիսարևմտյան վերջավորությունից։ Հարավային լանջերը ողողվում են Դրին գետի, հյուսիսային լանջերը՝ Լիմ գետի, իսկ հյուսիսարևմտյան լանջերը՝ Մորաչա գետի ջրերով։

Լեռնազանգվածը բազկացած է կրաքարի, թերթաքարերի, դոլոմիտի շերտերից, տարածված է կարստը։ Լանջերը կտրատված են. ծովի մակարդակից մինչև 1700-1800 մ բարձրության վրա կան անտառներ, որտեղ աճում են կաղնի, հաճարենի, թխկի, շագանակենի, եղևնի։ Ավելի բարձր ալպյան մարգագետիններն են՝ տեղ-տեղ ձյան ծածկույթով։

2009 թվականին այստեղ 1980-2440 մ բարձրության վրա հայտնաբերվել են չորս սառցադաշտեր։ Դրանք գտնվում են հյուսիսարևելյան հատվածի խոր հատվածներում՝ ձյան սահմանից զգալիորեն ցածր՝ շնորհիվ բքի ու ձնահյուսի, որն այստեղ կուտակվում է 4-5.5 մ ջրին համարժեք։

## Ծանոթագրություններ

## Արտաքին հղումներ
* Prokletije — summitpost.org
* 

Կատեգորիա:Ալբանիայի լեռներ
Կատեգորիա:Լեռնաշղթաներ այբբենական կարգով
Կատեգորիա:Սերբիայի լեռներ
Այվազովսկու փողոց (այլ կիրառումներ)

**Այվազովսկու փողոց** հասկացությունը կարող է վերաբերել.

* Այվազովսկու փողոց (Մոսկվա)
* Այվազովսկու փողոց (Կրասնի Սուլին)
Սնաֆ (վեպ)

«**Սնաֆ**» (), Չակ Պալանիկի վեպը, որը լույս է տեսել 2008 թվականի մայիսի 20-ին։

## Սյուժե
Լեգենդար պոռնոաստղ Քասի Ռայթն ավարտում է իր կարիերան։ Այնուամենայնիվ, նա մտադիր է հեռանալ այնպիսի շուքով ու շքեղությամբ, ինչպիսին մեծահասակների համար նախատեսված կինոյի աշխարհը դեռ չգիտեր իր երկար ու դժվարին պատմության ընթացքում։ Նա պատրաստվում է տեսախցիկների առաջ սեռական հարաբերություն ունենալ ոչ ավելի, ոչ պակաս, քան վե՜ց տղամարդու հետ։ Հատուկ ամսագրերը մոլեգնում են։ Գիշերային կաբելային հեռուստատեսության ծրագրերը գրազ են գալիս՝ կստացվի, թե ոչ։ Մասնակցելու հրավիրված սիրահարներն անհամբերությամբ սպասում են իրենց հերթին, բախվում են խիտ նախասրահում և ինտրիգներ սարքում, որպեսզի առաջ շարժվեն։ Ամենից փորձառու պոռնոաստղերը լարում են իրենց ուշադրությունը։ Հետհաշվարկը գնա՜ց։

## Գրքի մասին
2011 թվականին Թուրքիայի դատարանը մեղադրել է հրատարակչությանը, որը «Մահացու պոռնո» վերնագրով թուրքերեն վեպը հրապարակել էր այն նյութի հրատարակման մեջ, որի բովանդակությունը հակասել է թուրքական հասարակության բարոյական արժեքներին, ինչպես նաև տարիքային սահմանափակումների բացակայությանը, ինչի հետևանքով գիրքը կարող էր ձեռք բերվել անչափահաս քաղաքացիների կողմից։ Հրատարակիչ Հասան Բասրի Չըփլաքը չի համաձայնել ներկայացված մեղադրանքների հետ՝ հայտնելով, որ միայն թուրք հասարակությանը ծանոթացնում է միջազգայնորեն ճանաչված հեղինակի ստեղծագործության հետ։

### Կարծիքներ

## Ծանոթագրություններ

Կատեգորիա:Ամերիկյան վեպեր
Կատեգորիա:2008 վեպեր
Կատեգորիա:2008 գրքեր
Կատեգորիա:Անգլերեն վեպեր
Կատեգորիա:Էրոտիկ վեպեր
Կատեգորիա:Անգլերեն գրականություն
Կատեգորիա:2008 թվականի ամերիկյան վեպեր
Տուբուլին

thumb|α- и β-տուբուլինի դիմերները
thumb|Տուբուլինի փաթեթավորումը միկրոխողովակներում
**Տուբուլին՝** սպիտակուց, որից կազմված են բջիջների միկրոխողովակները։ Վերջիններիս մեջ, ինչպես նաև ցիտոպլազմայում այն հանդես է գալիս դիմերի տեսքով, որը կազմված է α-տուբուլինի և β-տուբուլինի մեկական մոլեկուլներից։ Տուբուլինի յուրաքանչյուր մոլեկուլում դիմերների կազմի մեջ առկա է ԳԵՖ-ի մոլեկուլ։  Այս ենթամիավորների մեջ տարբերում են երեք դոմեն։ Բացի վերոնշյալ դիմերներից, առկա է նաև  γ-տուբուլինը, որի հիմքի վրա ձևավորվում են միկրոխողովակները։

Տուբուլինը լուծույթում ունակ է միացնել ԳԵՖ-ի մոլեկուլ։ Միկրոխողովակների աճը հնարավոր է միայն այն դեպքում, երբ իրար են միանում տուբուլինի դիմերները, որոնց մեջ երկու ենթամիավորները միացած եմ ԳԵՖ-ի մոլեկուլների հետ։ Միկրոխողովակների պատերի վրա տեղի է ունենում β-ենթամիավորին միացած ԳԵՖ-ի հիդրոլիզ մինչև ԳԿՖ (α-ենթամիավորին միացած ԳԵՖ-ը կայուն է)։ ԳԿՖ-ին միացած տարաձևությունը ավելի հեշտությամբ է առանձնանում միկրոխողովակներից, որը վկայում է միկրոխողովակների դինամիկ անկայունության մասին՝ որոշակի պայմաններում նրանք կարող են գրեթե ամբողջությամբ քայքայվել։

Երկար ժամանակ ենթադրվում էր, որ տուբուլինը առկա է միայն կորիզավորների բջիջներում։ Սակայն ոչ վաղ անցյալում նախակորիզավորների մոտ հայտնաբերվել է բջջի բաժանմանը մասնակցող FtsZ սպիտակուցը, որը տուբուլինի նման կառուցվածք ունի և կարող է վերջինիս էվոլյուցիոն «նախնին» լինել։

δ- և ε-տուբուլինները հայտնաբերվել են ցենտրիոլների մեջ և ամենայն հավանականությամբ մասնակցում են բաժանման իլիկի ձևավորմանը։

β-տուբուլինի մոլեկուլային զանգվածը կազմում է մոտ 55 կԴա, երկարությունը՝ 8 նմ։

Տուբուլինը հանդիսանում է հակաուռուցքային դեղամիջոցների համար որպես թիրախ։ Կոլխիցինը միանալով տուբուլինի հետ՝ խանգարում է միկրոխողովակների առաջացման գործընթացը։ Նրա այս հատկությունը օգտագործվում է արհեստական պոլիպլոիդների ստացման և հոդատապի բուժման համար (կոլխիցինը նվազեցնում է նեյտրոֆիլների շարժունակությունը և դրանով թուլացնում է բորբոքային գործընթացը)։

## Ծանոթագրություններ
Քայան Ջոնսոն

**Քայան Ջոնսոն** (, ), ամերիկացի դերասան և պարող։

Ծնվել է Կոլորադոյում։ «Ալիտա. Մարտական հրեշտակ» ֆիլմում խաղացել է գլխավոր դեր՝ մարմնավորելով Հյուգոյին։ Հեռուստատեսությունում նա Ադամ Ֆրիմենի դերով նկարահանվել է «Spooksville» սերիալում Ադամ և Քոլթ Ուիլերի դերով «Nashville» սերիալում, ինչպես նաև կրկնվող դեր է ունեցել «Ֆոսթերները» և «Ղեկավարություն» սերիալներում։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Երգ մարգարե Օլեգի մասին

**«Երգ մարգարե Օլեգի մասին»** (), Ալեքսանդր Ս. Պուշկինի պատմական բալլադը (բանաստեղծությունը, չափածո վիպակը), որը գրվել է 1822 թվականին։ Առաջին անգամ հրատարակվել է «Բարոն Դելվիգի կողմից հավաքված հյուսիսային ծաղիկները 1825 թվականին» ալմանախում։ Այն ամենահայտնի ռուսական բանաստեղծություններից մեկն է։

Սյուժեն հիմնված է Նիկոլայ Կարամզինի կողմից շարադրված տարեգրական պատմության վրա։ Կ. Ա. Նեմիրովսկոյը հայտնաբերել է Օլեգ իշխանի պատմության ամենահավանական սկզբնաղբյուրը՝ «Летописец Руской от пришествия Рурика до кончины царя Иоанна Васильевича»:

Ստեղծագործությունը հայերեն է թարգմանել բանաստեղծ Հովհաննես Թումանյանը։

## Պատմություն
Նիկոլայ Կարամզինի «Ռուսական պետության պատմության» մեջ գուշակները կանխատեսում են Օլեգ իշխանի մահը ձիուց, մինչդեռ գուշակների տարեգրության մեջ իշխանը չար մասնաբաժին է ստացել։ Հրաժարվելով քրիստոնեությունից՝ Օլեգը որոշում է խորամանկությամբ գերազանցել գուշակներին և խուսափել անեծքից, բայց դա նրան չի փրկի կործանումից։

## Սյուժե
Ծեր կախարդը կանխագուշակում է, որ մարգարե Օլեգը կարող է մահանալ իր ձիուց։ Օլեգ փորձում է խուսափել դրանից, բայց կանխագուշակությունը, միևնույն է, իրականանում է։

## Ծանոթագրություններ

## Գրականություն
* *Андрианова З. А.* Перечитывая «Предание о смерти Олега» («Повесть временных лет») // Ученые записки. Филология, Том 2 — 2003
* *Бурыкин А. А.* Змея в черепе княжеского коня: некоторые фольклорные параллели к летописному преданию о Вещем Олеге и «Песне о Вещем Олеге» А. С. Пушкина // Проблемы этнической истории и культуры тюрко-монгольских народов. — № 3, 2015 — С. 231—243
* *Москвичева Г. В.* Сюжетные мотивы и композиционные особенности баллады А. С. Пушкина «Песнь о Вещем Олеге» и К. Ф. Рылеева «Олег Вещий» в связи с художественным методом // Вопросы сюжета и композиции в русской литературе: межвузовский сб. / отв. ред.: Г. В. Москвичева. — Горький: Горьковский гос. ун-т, 1988. — С. 35-47.
* *Янович Г. В.* Славянские мотивы в «Песне о Вещем Олеге» А. С. Пушкина // Зауральский научный вестник. — № 2 (4), 2013. — С. 95-100.

## Արտաքին հղումներ
* *Бегичева О. В.* Баллада Александра Пушкина «Песнь о вещем Олеге» в художественном прочтении Николая Римского-Корсакова и Василия Васнецова 
* *Плотников-Щекин В.* Песнь о вещем олеге размышления историка

Կատեգորիա:Ալեքսանդր Պուշկինի ստեղծագործություններ
Մարդու կենսաբանություն

**Մարդու կենսաբանություն**, միջդիսցիպլինար հետազոտությունների տարածք, որն ուսումնասիրում է մարդուն ազդեցության և փոխազդեցության բազմաթիվ տարբեր ոլորտների միջոցով, ինչպիսիք են գենետիկան, էվոլյուցիան, ֆիզիոլոգիան, անատոմիան, համաճարակաբանությունը, մարդաբանությունը, էկոլոգիան, սնուցումը, պոպուլյացիոն գենետիկան և հասարակամշակութային ազդեցությունները։ Այն սերտորեն կապված է կենսաբժշկական գիտությունների, կենսաբանական մարդաբանության և այլ կենսաբանական ոլորտների հետ, որոնք կապված են մարդու գործունեության տարբեր ասպեկտների հետ։ Միայն 20-րդ դարում կենսաբան Ռեյմոնդ Փիրլը՝ Human Biology ամսագրի հիմնադիրը, ձևակերպել է «մարդու կենսաբանություն» տերմինն այնպես, որ նկարագրի կենսաբանությունից տարբեր առանձին ենթաբաժին։

Ավելի ճիշտ է նկատի ունենալ, որ այս տերմինը մարդաբանության շատ կարևոր մասն է, որն ուսումնասիրում է ֆիզիոլոգիական, կենսաքիմիական և գենետիկական գործոնները, որոնք ազդում են մարդու մարմնի կառուցվածքի և զարգացման տատանումները։ Մասնավորապես, այստեղ պետք է ներառվեն արյան հեմոգլոբինների, արյան խմբերի, երկվորյակների երևույթների, մարդու և նրա ֆիզիոլոգիական և քիմիական առանձնահատկությունների սահմանադրության և այս կամ այն հիվանդությունների նկատմամբ նրա հակումների հետազոտությունները; այստեղ պետք է նաև ներառվել նորմալ նշանների ժառանգման ուսումնասիրությունը և պոպուլյացիոն գենետիկան, որը ներառում է տարբեր հարցեր (օրինակ, ժամանակի մեջ տեսակի կայունությունը, մետիսացիայի և մեկուսացման դերը ռասայական կազմի միատարր խմբերի սահմաններում)։

## Ծանոթագրություններ

## Արտաքին հղումներ
*Մարդու կենսաբանության ասոցիացիա
*Մարդու կենսաբանությունը բառարանում

Կատեգորիա:Բժշկություն
Կատեգորիա:Կենսաբանության բաժիններ
Կատեգորիա:Կենսաբանություն
Կատեգորիա:Հասարակական գիտություններ
Կատեգորիա:Մարդ
Կատեգորիա:Մարդաբանություն
Կատեգորիա:Մարդու գենետիկա
Կատեգորիա:Մարդու կենսաբանություն
Nirvana (մինի ալբոմ)

«**Nirvana**», անգլիացի երգիչ և երգերի հեղինակ Սեմ Սմիթի դեբյուտային մինի ալբոմ։ Այն թողարկվել է 2013 թվականի հոկտեմբերի 4-ին Մեծ Բրիտանիայում թվային ներբեռնմամբ։ Մինի ալբոմը ներառել է Disclosure խմբի «Latch» երգի ակուստիկ տարբերակը։ 2013 թվականի հոկտեմբերին «Safe with Me» երգը զբաղեցրել է UK Singles Chart-ի 86-րդ հորիզոնականը, իսկ «Nirvana»-ն՝ 82-րդ։

## Նկարագրություն
Մինի ալբոմը 4 երգից է բաղկացած։ Առաջինը՝ «Safe with Me» անվանմամբ, պրոդյուսերավորվել է Two Inch Punch-ի կողմից, իսկ դրա պրեմիերան կայացել է 2013 թվականի հուլիսի 24-ին՝ MistaJam-ի BBC Radio 1Xtra շոուի ժամանակ։ Մինի ալբոմի երկրորդ սինգլը՝ «Nirvana»-ն, պրոդյուսերավորվել է Craze & Hoax-ի և Ջոնաթան Քրիքի կողմից։ Մինի ալբոմը նաև ներառել է «Latch» երգի Սմիթի մենակատար ակուստիկ և «I've Told You Now» երգի կենդանի տարբերակները։ BBC Radio 1-ի հետ հարցազրույցում ձայնագրման թիմը հայտնել է, որ մինի ալբոմի երգերը «փորձառական» էին և չէին հայտնվի «In the Lonely Hour» ալբոմում։

## Երգացանկ

## Չարթեր

## Թողարկման պատմություն

## Ծանոթագրություններ

Կատեգորիա:2013 ալբոմներ
Կատեգորիա:Սեմ Սմիթի ալբոմներ
Ալֆրեդ ֆոն Զալլետ

**Ալֆրեդ ֆոն Զալլետ** (, ), գերմանացի պատմաբան, հնագետ, դրամագետ և արվեստի գործերի կոլեկցիոներ։

Գերմանացի գրող Ֆրիդրիխ ֆոն Զալլետի որդին է։

## Կենսագրություն
1843 թվականին հոր մահից հետո նրան դաստիարակել է նախ մայր, ապա՝ խորթ հայրը (մայրը 1849 թվականին երկրորդ անգամ ամուսնացել է)։ Սովորել է Վրոցլավ գիմնազիայում, իսկ հետո՝ Գյորլիցում, որտեղ էլ հետաքրքրվել է տարբեր մետաղադրամներ հավաքելով։ 1862 թվականին ավարտել է Հումբոլդտի համալսարանը, որտեղ սովորել է Թեոդոր Մոմզենի մոտ՝ ուսումնասիրելով հնագիտություն և պատմություն։

1870 թվականի հունվարին նշանակվել է որպես Դրամի կաբինետի տնօրենի օգնական, իսկ 1884 թվականին նշանակվել է տնօրեն՝ այդ պաշտոնում փոխարինելով Յուլյա Ֆրիդլենդերին։ 1873 թվականին հրատակել է «Zeitschrift für Numismatik» պարբերականը։

1897 թվականին պարգևատրվել է Բրիտանական թագավորական դրամագիտական ընկերության մեդալով։

## Ընտրված մատենագրություններ
* Die Daten der alexandrinischen Kaisermünzen. — Berlin, 1871;
* Geschichte des Königlichen Münzkabinetts zu Berlin/Mitautor J.Friedlaender. — Berlin, 1873; Auflage, Berlin und Leipzig, 1877;
* Die Medaillen Albrecht Dürers. — Berlin, 1875;
* Die Münzen Caesars mit seinem Bildniβ. — Berlin, 1877;
* Die Nachfolger Alexanders des Groβen in Baktrien und Indien. — Berlin, 1881;
* Königliche Museen zu Berlin. Beschreibung der antiken Münzen. Bd. 1-3. — Berlin, 1888—1894;
* Münzen und Medaillen. — Berlin, 1898 (Handbücher der Kgl. Museen zu Berlin).

## Ծանոթագրություններ

## Գրականություն
* 

* 

## Արտաքին հղումներ
* Sallet, Alfred, Deutsche Biographie 

Կատեգորիա:Գերմանացի արվեստագետներ
Կատեգորիա:Գերմանացի հավաքորդներ
Կատեգորիա:Գերմանացի հնագետներ
Կատեգորիա:Գերմանացի պատմաբաններ
Կատեգորիա:Հումբոլդտի համալսարանի շրջանավարտներ
Օլգա Լաններ

**Օլգա Մարիա Լաններ** (, ), շվեդ նկարիչ, քանդակագործ և ոսկերիչ։

## Կենսագրություն և ստեղծագործություն
Օլգա Լանները ծնվել է 1884 թվականին Կարլստադում։ Ընտանիքում կար  ութ երեխա։ 1903-1906 թվականներին Լանները սովորել է Ստոկհոլմի տեխնիկական դպրոցում (*Tekniska skolan*), այնուհետև ուսումը շարունակել է Գերմանիայում, Ֆրանսիայում և Իտալիայում։ Շվեդիա վերադառնալուց հետո նա որոշ ժամանակ ապրել է Արվիկայում (Վերմլանդ), որտեղ շփվել է այսպես կոչված «ռակենյան խմբի» (*Rackengruppen*) նկարիչների և արհեստավորների հետ։ Օլգա Լաններն իր կարիերան սկսել է արծաթյա զարդերի պատրաստմամբ։ 1909 թվականին նրա արտադրանքը ցուցադրվում էր Շվեդիայի արհեստավորների ասոցիացիայի (*Svenska Slöjdföreningen*) կազմակերպած ցուցահանդեսում։ Այնուհետև, 1911 թվականին, Արվիկում կազմակերպած ցուցահանդեսում նա ներկայացրել է ինչպես սեփական արվեստանոցում պատրաստված պղնձե և արծաթյա զարդեր, այնպես էլ կռածո երկաթից մոմակալներ։ Լանների այդ ժամանակաշրջանի գործերում զգացվում էր «յուգենդստիլ» ոճի ազդեցությունը նկարչի անհատական մեկնաբանությամբ։ Շվեդիայի ազգային թանգարանում պահվում է 1913 թվականին նրա պատրաստած սարդի ցանցի տեսքով արծաթե զարդը, որի մեջ ընկած են չորս ճանճեր։

1914 թվականին Օլգա Լանները բացել է իր արվեստանոցը Ստոկհոլմում, որտեղ նա զբաղվել է կռման և քանդակադրոշման աշխատանքներով։ Նույն թվականին ստեղծել է յուրահատուկ զոհասեղան-քանդակ՝ յոթ արծաթե սկավառակով` այդ ժամանակ օծված Էնգելբրեկտ եկեղեցու համար։ Բացի այդ, նա պատրաստել է նաև չորս հատակադիր երկաթակուռ ճյուղավոր ոսկեզօծ մոմակալներ նույն եկեղեցու համար։ 1915 թվականին նա իր աշխատանքները ցուցադրել է Սան Ֆրանցիսկոյի Համաշխարհային ցուցահանդեսում։

Քանդակագործական ժանրում Օլգա Լանները ստեղծեց բազմաթիվ պատկերներ և դիմաքանդակներ, այդ թվում` նկարիչ Հաննա Պաուլիի դիմաքանդակը։ Օլգա Լանների «*Mr G. som tennisspelare*» (պարոն Գ. Թենիսիստ) քանդակի  համար որպես բնորդ հանդես է եկել (կեցվածք է ընդունել) թագավոր Գուստավ V-ը։

Օլգա Լանները մահացել է 1961 թվականին Ստոկհոլմում։ Թաղված է Կարլստադում։

## Ծանոթագրություններ

## Արտաքին հղումներ
* 

Կատեգորիա:20-րդ դարի նկարչուհիներ
Կատեգորիա:20-րդ դարի քանդակագործներ
Կատեգորիա:Կին քանդակագործներ
Կատեգորիա:Շվեդ կին արվեստագետներ
Կատեգորիա:Շվեդ ոսկերիչներ
Կատեգորիա:Շվեդ քանդակագործներ
Ադոլֆ Մինկին

**Ադոլֆ Մինկին** (, ), թատրոնի, վավերագրական ֆիլմերի, գեղարվեստական կինոնկարների խորհրդային ռեժիսոր, Կարելիայի Ինքնավար Խորհրդային Սոցիալիստական Հանրապետության արվեստի վաստակավոր գործիչ։

## Կենսագրություն
Ադոլֆ Մինկինը ծնվել է 1898 թվականի հոկտեմբերի 7-ին։

Պետրոզավոդսկի թատերական ստուդիան ավարտելուց հետո (1917-1919 թվականներ) աշխատել է թատրոնում որպես ռեժիսոր և ադմինիստրատոր, իսկ 1924 թվականից ի վեր վավերագրական և գեղարվեստական կինոնկարների ռեժիսոր է եղել երկրի տարբեր կինոստուդիայում։

Նկարահանել է 137 կինոնկար, մի շարք վավերագրական ֆիլմեր, այդ թվում` «Մեզ մոտ` Ստալինգրադում», «80-րդ զուգահեռականից այն կողմ», «Երբ լույսերը միանում են» և վեց գեղարվեստական կինոնկար։

Մահացել է 1967 թվականի հունվարի 31-ին։ Նա թաղված է Լենինգրադի հրեական գերեզմանատանը։

## Ֆիլմագրություն
##### Բեմադրող ռեժիսոր
* 1932 թվական` Գիշերվա հաղթողները (1931 թվականի «Մալիգինի» արշավի մասին) (Իգոր Սորոխտինի հետ միասին)
* 1935 թվական` Լուսնային քարը (Իգոր Սորոխտինի հետ միասին)
* 1938 թվական` Պրոֆեսոր Մամլոկը (Հերբերտ Ռապապորտի հետ միասին)
* 1939 թվական` Հյուրը (Հերբերտ Ռապապորտի հետ միասին)
* 1941 թվական` 1941 թվականի կինոհամերգ (կարճամետրաժ) (Իսահակ Մենակերի, Հերբերտ Ռապապորտի, Սեմյոն Տիմոշենկոյի, Միխայիլ Ցեխանովսկու, Միխայիլ Շապիրոյի հետ միասին)
* 1943 թվական` Դոմբրի հնչյունների տակ (կինոնկար-համերգ) (Սեմյոն Տիմոշենկոյի հետ միասին)
* 1944 թվական` Ռազմածովային գումարտակը (Ալեքսանդր Ֆայնցիմերի հետ միասին)

##### Սցենարի հեղինակ
* 1938 թվական` Պրոֆեսոր Մամլոկը (Բեմադրող ռեժիսորներ` Ադոլֆ Մինկին, Հերբերտ Ռապապորտ)
* 1941 թվական` 1941 թվականի կինոհամերգ (կարճամետրաժ) (Բեմադրող ռեժիսորներ` Իսահակ Մենակեր, Ադոլֆ Մինկին, Հերբերտ Ռապապորտ, Սեմյոն Տիմոշենկո, Միխայիլ Ցեխանովսկի, Միխայիլ Շապիրո)

## Կոչումներ և մրցանակներ
* Կարելիայի ԻԽՍՀ արվեստի վաստակավոր գործիչ

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ռուս կինոռեժիսորներ
Կատեգորիա:Ռուս ռեժիսորներ
Կատեգորիա:Ռուս սցենարիստներ
Ջեքի Չանի ֆիլմագրություն

Ջեքի Չանի ֆիլմագրությունը.

## Ֆիլմագրություն
### Դերակատարումներ

### Կադրից դուրս

## Չհաստատված ապագա ֆիլմեր

## Չեղարկված ֆիլմեր

## Վավերագրական ֆիլմեր

## Աշխատանք հեռուստաընկերություններում

## Ծանոթագրություններ

Կատեգորիա:Դերասանների ֆիլմագրություն
Կատեգորիա:Ֆիլմագրություններ
Զապորոժյան Սեչ

**Զապորոժյան Սեչ** (, *Zaporoz'ka Sich*;  ; , նաև՝ ), կազակների կիսով չափ ինքնավար քաղաքական ու պետական կազմավորում 16-ից 18-րդ դարերի Ուկրաինայի հարավ-կենտրոնական տարածաշրջանում՝ ներկայիս Կախովկայի ջրամբարի և Դնեպր գետի ստորին հոսանքի շրջակայքում։ Տարբեր ժամանակահատվածներում կախվածության մեջ է գտնվել լեհա-լիտվական Ռեչ Պոսպոլիտայից, օսմանյան կայսրությունից, ցարական Ռուսաստանից։ 
Օսմանյան կայսրությունից գրաված տարածքները Քյուչուկ-Կայնարջիի 1774 թվականի պայմանագրով Ռուսաստանին միացնելուց կարճ ժամանակ անց՝  1775 թվականին Եկատերին Երկրորդ կայսրուհին լուծարել, վերացրել է Զապորոժյան Սեչը և վերջինիս տարածքները ներառել Ռուսաստանի նորակազմ նահանգի՝ Նովոռոսիայի մեջ։

«Զապորոժյան Սեչ» եզրույթը կարող է վերաբերել նաև զապորոժյան կազակների ռազմա-վարչական ամբողջ կազմակերպությանը ():

## Անվանում
Անվանման բաղադրիչը հանդիսացող «*Զապորոժյան*» («*Запорожская*») բառի մեջ արտացոլված է կազակների ռազմաքաղաքական կազմակերպության վայրը՝ «Դնեպր գետի սահանքներից այն կողմ» (*за порогами*): Իսկ անվան երկրորդ բաղադրիչ բառը՝ «սեչ»-ը (сѣчь) արևելասլավոնական ժողովուրդների լեզուներում նշանակում է «*կտրել, հատել*» և վերաբերում է հատված-սրված գերաններին, որոնցից կազմված էին կազակների բնակավայրերը շրջապատող ցանկապատերը։

## Գրականություն
* *В.&nbsp;О.&nbsp;Щербак*. Запорозька Січ 
* Дмитро Яворницький. ''Історія запорізьких козаків''
* Намогильні хрести запорозьких козаків. / відп. редактор&nbsp;— І.&nbsp;В.&nbsp;Сапожников.&nbsp;— Одеса, 1998 (укр., рус.).
* Самійло Величко. ''Літопис''
* Сапожников І. В. Запорозька Військова Покровська церква. 2003.&nbsp;
* Смолій В. А. (відп. ред.) «Історія українського козацтва: Нариси у 2-х томах». Том I&nbsp;ст. 532—601 в/д «Києво-Могилянська академія», 2007

**Տեղեկատուներ**
* *Гайдай Л.* Історія України в особах, термінах, назвах і поняттях.&nbsp;— Луцьк: Вежа, 2000&nbsp;.
* ''Довідник з історії України''. За ред. І. Підкови та Р. Шуста.&nbsp;— К.: Генеза, 1993&nbsp;. 

## Ծանոթագրություններ

## Արտաքին հղումներ
* Січ Запорізька|сторінки=1749-1751}}
* В.Голобуцький «Запорозьке козацтво»
* *Апанович О.* Запорозька січ // Малий словник історії України / Ред. кол.: В. Смолій, В. Верстюк, С. Віднянський та ін.&nbsp;— К.: Либідь, 1997.&nbsp;— 464 с.&nbsp;— С. 158—159.
* ''Енциклопедія українського козацтва''
* Козацтво XV—XXI&nbsp;ст.
* Адріан Кащенко, «Оповідання про славне Військо Запорозьке низове»
* «Козацькі січі. Нариси з історії українського козацтва XVI—XVIII&nbsp;ст.» Відп. ред. В. Смолій. 1998
* Медицина по-козацьки

Կատեգորիա:Ուկրաինայի պատմություն
Վիլյամ Ջոն Սալիվան

**Վիլյամ Ջոն Սալիվան** (, ), ավելի հայտնի է որպես Ջոն Սալիվան ազատ ծրագրային ապահովման մշակող, հաքեր և գրող։

## Կենսագրություն
Սալիվանը ներկայումս համարվում է Ազատ ծրագրային ապահովման հիմնադրամի գործադիր տնօրեն, որտեղ նա աշխատում է 2003 թվականի սկզբից։ Նա նաև GNU նախագծի խոսնակ և վեբ ծրագրավորող է։ Բացի այդ, նա մասնակցել է GNU Emacs տեքստային խմբագրի որոշ տարբերակների մշակմանը։

Սալիվանը ազատ ծրագրային ապահովման ակտիվ ծրագրավորող է և ազատ մշակույթի շարժման մասնակից։ Նա ունի Միչիգանի համալսարանի փիլիսոփայության արվեստի բակալավրի աստիճան և արձակ ստեղծագործության և բանաստեղծության մագիստրոսի աստիճան։ Սալիվանը քոլեջում հաջողակ քաղաքական գործիչ էր, նա կարողացել է հասնել Ceda-ի բանավեճի մրցույթի եզրափակիչ և բանավեճի Ազգային մրցաշարի կիսաեզրափակիչ։

Մինչեւ 2007 թվականը Սալիվանը Defective By Design, BadVista եւ Play Ogg արշավների գլխավոր կոնտակտային անձն էր։ Մինչև 2006 թվականի հուլիսը նա նաև GNU նախագծի գլխավոր վեբ-ծրագրավորողն էր։

2011 թվականից նա զբաղեցնում է ազատ ծրագրային ապահովման հիմնադրամի գործադիր տնօրենի պաշտոնը։

Որպես GNU նախագծի խոսնակ Սալիվանը հանդես է գալիս ելույթներով՝ հետևյալ թեմաներով․ Հեղինակային իրավունքի պաշտպանության տեխնիկական միջոցներ և Defective By Design քարոզարշավ, Մեդիա արտոնագրեր, գույքային լիցենզավորում և play Ogg քարոզարշավ, Ազատ ծրագրային ապահովման ընտրություն Microsoft Windows-ի փոխարեն, հաղորդակցման ռազմավարություններ և ազատ ծրագրային ապահովման իդեալների կազմակերպում, ինչու ծրագրային ապահովումը պետք է ազատ լինի, GPLv3-ի ներածություն և այլ ծրագրային թեմաներ։

## Ծանոթագրություններ

## Արտաքին հղումներ
* Personal homepage
* John Sullivan’s weblog 

Կատեգորիա:Միչիգանի համալսարանի շրջանավարտներ
Կատեգորիա:Ամերիկացի ճարտարագետներ
Կատեգորիա:Ամերիկացի ծրագրավորողներ
Կատեգորիա:Ամերիկացի համակարգչային ծրագրավորողներ
Կատեգորիա:Ամերիկացի գիտնականներ
Կատեգորիա:Ամերիկացի գրողներ
Կատեգորիա:Ամերիկացի հասարակական գործիչներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:ԱՄՆ-ի քաղաքական գործիչներ
Լագունա-Բլանկա (համայնք)

**Լագունա-Բլանկա** (), համայնք Չիլիում։ Համայնքի վարչական կենտրոնը Վիլյա-Տեուելչես գյուղն է։ Բնակչությունը 151 մարդ է (2002): Գյուղն ու համայնքը մտնում են Մագալիանես նահանգի և Մագալիանես-ի-Լա-Անտարկտիկա-Չիլենա շրջանի կազմի մեջ։

Համայնքի տարածքը 3695,6 կմ 2 է։ Բնակչության թվաքանակը 662 է (2007)։ Բնակչության խտությունը 0,19 մարդ / կմ 2 է։

2012-2016 թվականների քաղաքապետը Ռիկարդո Ռիտեր Ռոդրիգեսն է։

## Գտնվելու վայրը
Վիլյա-Տեուելչես գյուղը գտնվում է Պունտա Արենաս քաղաքի վարչական կենտրոնից 125 կմ հյուսիս-արևմուտք։

Համայնքը սահմանակից է.
* Հյուսիսում՝ Սանտա Կրուս նահանգի հետ (Արգենտինա)
* Արևելքում՝ Սան Գրեգորիո համայնքին հետ
* Հարավում՝ Պունտա Արենաս համայնքի հետ
* Արևմուտքում՝ Նատալես, Ռիո Վերդե համայնքների հետ

## Ժողովրդագրություն
Մարդահամարի ընթացքում վիճակագրության ազգային ինստիտուտի կողմից հավաքված տեղեկությունների համաձայն համայնքի բնակչությունը կազմում էր 662 մարդ, որից 547 տղամարդ են, 115-ը՝ կին։

Համայնքի բնակչության ընդհանուր թվի 0,42%-ը կազմում է Մագալիանես-ի-լա-Անտարկտիկա-Չիլենայի բնակչությունը, ընդ որում գյուղական բնակչությունը կազմում է 100%-ը և քաղաքային բնակչությունը 0 %-ը։

## Ծանոթագրություններ

## Արտաքին հղումներ
* Համայնքի պաշտոնական կայքը

Կատեգորիա:1927 թվականին հիմնադրված բնակավայրեր
Կատեգորիա:Չիլիի քաղաքներ
Վուդու ամրոց

**Վուդու ամրոցը** (նախկինում **Վուդու թանգարան**) գտնվում է Ֆրանսիայի Էլզաս մարզի Ստորին Հռենոս գավառի Ստրասբուրգ քաղաքում։

## Նկարագրություն
մինի|ձախից|Ամրոցը ջրի թանգարանի տարածքում
Թանգարանը ստեղծվել է 2014 թվականի հունվար ամսին՝ Մերի-Լյուսի և Մարկ Արբոգաստի կողմից, ինչպես նաև շահ չհետապնդող տեղային կազմակերպության օժանդակությամբ։ Այս թանգարանը համարվում է Ֆրանսիայի հռչակավոր վուդու թանգարաններից մեկը, քանզի այն ներառում է ամենաարժեքավոր վուդու արվեստի հավաքածուներ.։

Ամրոցի արտաքնապատը կարելի է տեսնել հին Ստրասբուրգի ջրի ամրոցում։ Վերջինս հիմնադրված է 1878 թվականին և 1984 թ․–ից սկսած գտնվում է Ֆրանսիայի պատմական հուշարձանների ցանկում։.

Թանգարանն իր դռները բացում է չորեքշաբթիից՝ կիրակի, ժամը  14–ից մինչև 18–ը։ Ամրագրման դեպքում թանգարանը հասանելի կարող է լինել խմբային այցելության համար (նվազագույնը 8 հոգի) սահմանված ժամերից դուրս ևս։ Երիտասարդ այցելուները նույնպես կարող են այցելություն կատարել թանգարան՝ ծանոթանալու վուդու արվեստի բազում գաղտնիքների հետ։

## Հավաքածու
Մարկ Արբոգաստն ու Մերի-Լյուսը հավաքել են շուրջ 1060 արվեստի գործոցներ Տոգոյից, Բենինից, Գանայից և Նիգերիայից, որոնցից 220 ցուցադրված են « վուդուն՝ արվեստ, այլ կերպով դիտելու համար » (ֆրանսերեն՝ « le vodou, l’art de voir autrement ») մշտական ցուցահանդեսում։ Սա աշխարհում աֆրիկյան վուդու առարկաների ամենամեծ հավաքածուն է։

Հավաքածուի ստեղծողները դրա մասին արտահայտվել են հետևյալ կերպ․ «*Վուդու ամրոցը ներկայացնում է Աֆրիկայի հանդեպ իմ ունեցած կիրքը, որը ներառում է ավանդական գիտելիքների, քիմիայի և որսորդության շուրջ հետաքրքրություններս։ [...] Ինչպես Աֆրիկայում իմ կատարած ճամփորդությունները, ցանկանում եմ, որ թե՛ այս թանգարանը և թե՛ իր հավաքածուները առաջացնեն զարմանալի և համարձակ արձագանքներ այն մարդկանց կողմից, ովքեր դեռ օրս լի են մարդկային բնության հանդեպ հետաքրքրվածությամբ։ Հենց այդ հետաքրքրությունն է, որն առկա է եղել վուդուի այս ստեղծագործությունները կազմելու ընթացքում՝ միշտ մարդկային խորը ուշադրությամբ։* »

Musée Vodou collection Arbogast Strasbourg mai 2014-10.jpg
Musée Vodou collection Arbogast Strasbourg mai 2014-26.jpg
Musée Vodou collection Arbogast Strasbourg mai 2014-29.jpg


Musée Vodou collection Arbogast Strasbourg mai 2014-11.jpg
Musée Vodou collection Arbogast Strasbourg mai 2014-17.jpg
Musée Vodou collection Arbogast Strasbourg mai 2014-08.jpg
Musée Vodou collection Arbogast Strasbourg mai 2014-23.jpg
Musée Vodou collection Arbogast Strasbourg mai 2014-35.jpg


## Արտաքին հղումներ
* Պաշտոնական կայք
* Dossier de presse

### Գրքեր
* Պասկալ Կոքի, « L'esprit Vodou », հրապարակված Les Saisons d'Alsace–ում, համար 64,  2015 թ․, էջ․ 18-23
* Պոլին Մոներիո, « Initiation au vodou », հրապարակված է Cahier Vodou–ում, խմբագրված է Association des Amis du Château Vodou–ի կողմից, Ստրասբուրգ, 2015 թ․, 24 էջ
* Բերնարդ Մուլեր և Նանետ Ջակոմինջ Սնոեպ, *Vodou : autour de la collection Arbogast*, Փարիզ, 2013 թ․, 271 էջ

### Ֆիլմեր
* *Sur la piste du vaudou*, Դավիթ Առնոլդի վավերագրական ֆիլմը Bix Films/France Télévisions–ի համար, 2012 թ․, 52 րոպե

## Ծանոթագրություններ

Կատեգորիա:Ֆրանսիայի թանգարաններ
Կատեգորիա:2014 հիմնադրված թանգարաններ
Կատեգորիա:2014 հիմնադրումներ Ֆրանսիայում
Լայբնիցի շարք

**Լայբնիցի շարք**, շարքն ուսումնասիրած գերմանացի մաթեմատիկոս Լայբնիցի անունով կոչված նշանահեթափոխ շարք (չնայած նրան, որ այդ շարքը հայտնի է եղել ավելի շուտ).

: 1 - \frac{1}{3} + \frac{1}{5} - \frac{1}{7} + \frac{1}{9} - \frac{1}{11} + \frac{1}{13} - \frac{1}{15} + \frac{1}{17} - \frac{1}{19} + \frac{1}{21} - \cdots = \sum_{n=0}^\infty \, \frac{(-1)^n}{2n+1}:

Այս շարքի զուգամիտությունն անմիջապես հետևում է Լայբնիցի նշանահերթափոխ շարքերի մասին թեորեմից։ Լայբնիցը ցույց տվեց, որ շարքի գումարը հավասար է \frac{\pi}{4}: Այս հայտնագործությունը առաջին անգամ ցույց տվեց, որ պի թիվը, որը սկզբնապես սահմանված է երկրաչափության մեջ, Իրականում համընդհանուր մաթեմատիկական հաստատուն է. հետագայում այս փաստը մշտապես նոր հաստատում է գտել։

## Զուգամիտության արագություն
Լայբնիցի շարքը զուգամիտում է շատ դանդաղ։ Ստորև բերված աղյուսակը ցույց է տալիս \pi շարքին զուգամիտության արագությունը՝ բազմապատկած չորսով։

## Պատմություն
Լայբնիցի շարքը հեշտությամբ ստացվում է արկտանգենսի՝ Թեյլորի շարքի վերլուծմամբ.
: \operatorname{arctg} x = x - \frac{x^3}{3} + \frac{x^5}{5} - \frac{x^7}{7} + \cdots 
Տեղադրելով x=1, մենք ստանում ենք Լայբնիցի շարքը։

Արկտանգենսի համար Թեյլորի շարքն առաջին անգամ առաջ բերեց Մաթեմատիկոս Մադխավան, ով Կերալայի աստղագիտության և մաթիմատիկայի դպրոցի հիմնադիրն էր (XIV դար)։ Մեդխավան օգտագործեց շարքը \pi թիվը հաշվելու համար։ Սակայն լայբնիցի շարքը x=1-ով, ինչպես ցույց է տրված վերևում, զուգամիտում է շատ դանդաղ, այդ պատճառով Մեդխավան տեղադրեց x=\frac{\sqrt{3}}{3} և ստացավ ավելի արագ զուգամիտող շարք։
: \pi = \sqrt{12}\left(1-{1\over 3\cdot3}+{1\over5\cdot 3^2}-{1\over7\cdot 3^3}+\cdots\right)
Առաջին 21 գումարելիների գումարը տալիս է 3{,}14159265359, ընդ որում բոլոր նշանները, բացի վերջինից, ճիշտ են։

Մեդխավայի և իր աշակերտների ջանքերը հայտնի չէին Եվրոպայում XVII դարում, և արկտանգենսի վերլուծումը իրենցից անկախ հայտնագործեցին Գրեգորի Ջեյմսը (1671) և Լայբնիցը (1676)։ Այդ պատճառով, որոշ աղբյուրներ առաջարկում են շարքն անվանել «Մադխավա-Լայբնիցի շարք» կամ «Գրեգորի-Լայբնիցի շարք»։ Գրեգորին, այնուամենայնիվ, աշդ շարքը չէր կապում \pi թվի հետ։

## Զուգամիտության արագացում
Լայբնիցի շարքի ևս մեկ ձևափոխություն, որն այն դարձնում է \pi թվի հաշվարկի համար ավելի պիտանի, դա այդ շարքի անդամների զույգ առ զույգ միավորումն է։ Արդյունքում ունենում ենք հետևյալ շարքը.

:\frac{\pi}{4} = \sum_{n=0}^{\infty} \left(\frac{1}{4n+1}-\frac{1}{4n+3}\right) = \sum_{n=0}^{\infty} \frac{2}{(4n+1)(4n+3)}

Հաշվարկի հետագա օպտիմալացման համար կարելի է կիրառել Էյլեր-Մակլորենի բանաձևը և օգտագործելով թվային ինտեգրման մեթոդները։

## Տես նաև
* Հարմոնիկ շարք

## Ծանոթագրություններ

## Գրականություն
* 
* 

## Արտաքին հղումներ
*  Wolfram MathWorld կայքում

Կատեգորիա:Գոթֆրիդ Լայբնից
Կատեգորիա:Մաթեմատիկայի պատմություն
Կատեգորիա:Շարքեր
Լիմ Նայոն

**Լիմ Նայոն** (, , ; род. 18 декабря 1995 года, ավելի հայտնի որպես **Նայոն**), հարավկորեական երգչուհի և ռեփեր։ Նա Pristin գըրլ բենդի, ինչպես նաև նրա սաբ յունիթ Pristin V-ի  նախկին անդամն է։

## Կարիերա
### 2015−16: ''Produce 101 և դեբյուտը'' I.O.I-ում
2015 թվականի վերջին Mnet ժամանցային հեռուստաալիքը, որը Կորեայի խոշորագույն հեռուստաալիքներից է, որոշեց հեռարձակել իր սեփական գոյատևման շոուն՝ ստանալով «Նախապատրաստում 101» () անվանումը։ Ավելի վաղ՝ նույն տարում, ղեկավարությունը Պակ Ջին Յոնգի հետ աշխատում էր համանման պրոեկտի վրա, որի արդյունքում ստեղծվել է TWICE գըրլ բենդը։ Հիմնական նպատակը 46 ժամանցային ընկերությունների 101 սովորողներից  լավագույն 11-ին ընտրելն էր, որոնք արդյունքում դեբյուտ էին ունենալու կանանց ժամանակավոր խմբում։ Pledis Entertainment-ը անմիջապես հայտարարեց 7 անդամի՝ Նայոնը, Կյոլկյոնը, Շիյոնը, Մինկյոնը (Ռոա), Կյոնվոնը (Յուհա) և Ինուն։ 5-ը հեռացվել են, եզրափակիչ են անցել Նայոնը և Կյոլկյոնը։ Նայոնը զբաղեցրել է 10-րդ տեղը՝ հավաքելով 138 726 հեռուստադիտողի ձայն։ I.O.I-ի դեբյուտը տեղի է ունեցել նույն թվականի մայիսի 4-ին՝ *Chrysalis* մինի ալբոմով։

### 2017 – 2019: I.O.I-ի և Pristin-ի կազմացրումը
2017 թվականի հունվարի 17-ին I.O.I-ը թողարկեց իր վերջին «Downpour» սինգլը, որի տեքստի հեղինակներից մեկը Seventeen խմբի անդամ Ու Ջին էր, գրելուն մասնակցել են նաև Նայոնը և Կյոլկյոնը։ Ավելի ուշ փակվեց պաշտոնական ֆան-սրճարանը, և հունվարի 22-ին խումբը՝ ամբողջական կազմով, անց կացրեց իր առաջին և վերջին համերգը, որից հետո յուրաքանչյուր անդամ վերադարձավ իր ընկերություն։ Նույն թվականի արդեն գարնանը Նայոնը և Կյոլկյոնը, ինչպես նաև ավելի վաղ շոուին Pledis ընկերության մասնակից սովորողները մարտի 21-ին դեբյուտել են Pristin խմբում։ Նայոնը դարձավ ավագ, քանի որ խմբում ամենամեծը նա էր, ինչպես նաև զբաղեցրեց ռեփերի և գլխավոր պարուհու դիրքերը։

2018 թվականի մայիսի 28-ին տեղի ունեցավ Pristin խմբի առաջին պաշտոնական սաբ յունիթի՝ Pristin V-ի դեբյուտը, որի կազմի մեջ մտան Նայոնը, Կյոլկյոնը, Ռոան, Ինուն, Յուհան և Ռենան։ 2019 թվականի մայիսի 24-ին Pledis Entertainment-ը հաստատեց Pristin-ի կազմալուծումը՝ 2 տարի շարունակ գոյություն ունենալուց հետո։ Բոլոր անդամները, բացառությամբ Կյոլկյոնը, Սոնյոնը և Յեհանը, դադարեցրին համագործակցել ընկերության հետ։

Դեկտեմբերին Նայոնը և I.O.I-ի 8 մյուս անդամները կվերամիավորվեն և կլինեն Swing Entertainment-ի և Studio Blu-ի ղեկավարության տակ։

## Սկավառակագրություն

## Ֆիլմագրություն

### Ռեալիթի շոու

## Ծանոթագրություններ

Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի պարուհիներ
Կատեգորիա:Հարավկորեացի ռեփերներ
Կատեգորիա:Հարավկորեացի պարային երաժիշտներ
Նադի

**Նադի** (), քաղաք Ֆիջիում։

## Աշխարհագրություն
Նադի քաղաքը գտնվում է Վիտի-Լևու կղզու արևմտյան ափին։ Արևելքում ողողվում է Նադի գետի ջրերով։ Քաղաքի մակերեսը կազմում է 7,8 կմ²։ Բաժանված է երեք վարչական շրջանի․

* Նադի,
* Մարտինտար,
* Նամակա։

## Պատմություն
Քաղաքը հիմնադրվել է 1947 թվականին։ 1972 թվականին Նադիում հաստատվել է տեղական ինքնավարության համակարգ։

## Բնակչություն
2007 թվականի մարդահամարի արդյունքների համաձայն՝ քաղաքում ապրում է 11871 մարդ։ Վերջինիս շնորհիվ այն դարձել է բնակչության թվով չորրորդ քաղաքը Ֆիջիում։ Նադիի էթնիկ կազմը բազմազան է․ այնտեղ ապրում են ինչպես Ֆիջիացիներ և հնդիկներ, որոնք կազմում են Ֆիջիի բնակչության մեծամասնությունը, այնպես էլ բազմաթիվ օտարերկրացիներ։

Նադին Ֆիջիում հանդիսանում է հինդուիզմի և իսլամի կենտրոնը։ Քաղաքում է գտնվում հարավային կիսագնդի ամենախոշոր հինդուիստական տաճարը՝ Շրի Շիվա Սուբրամանյա տաճարը (անգլ. Sri Siva Subramaniya temple)։

Քաղաքը սպասարկվում է Նադի միջազգային օդանավակայանի կողմից, որը գտնվում է քաղաքի կենտրոնից մոտ 9 կմ հեռավորության վրա։

## Տնտեսություն
Քաղաքը հանդիսանում է գյուղատնտեսական շրջանի կենտրոնը։ Արդյունաբերության առաջատար ճյուղը սննդի արդյունաբերությունն է (նախ և առաջ շաքարի և շաքարեղեգի արտադրությունը)։

Նադիի բյուջեի զգալի մասն են կազմում զբոսաշրջությունից ստացված եկամուտները։

## Պատկերասրահ

Պատկեր:Куинс-роуд, город Нанди (Queens Rd., Nadi).jpg|Կենտրոնական փողոցը՝ կունիս-Ռոուդ
Պատկեր:Srisivasubramaniya temple nadi fiji.jpg|Տեղական հինդուիստական տաճար
Պատկեր:Srisivasubramaniya temple nadi fij 2.jpg|Տեղական հինդուիստական տաճար
Պատկեր:E9206-Nadi-airport-gates-and-rail-track.jpg|Նադի միջազգային օդանավակայանի մուտքը


## Ծանոթագրություններ

## Արտաքին հղումներ
* Նանդիի զբոսաշրջության կայք

Կատեգորիա:1947 հիմնադրումներ
Կատեգորիա:Ֆիջիի քաղաքներ
Յուրի Բեզմենով

**Յուրի Ալեքսանդրովիչ Բեզմենով** (), հայտնի նաև որպես **Թոմաս Դեյվիդ Շուման** [*Tomas David Schuman*], (), խորհրդային քարոզչության, ապատեղեկատվության և քայքայիչ գործունեության մասնագետ, ԽՍՀՄ Պետանվտանգության կոմիտեի (ԿԳԲ) աշխատակից, աշխատել է «Նովոստի» տպագրական գործակալությունում, Հնդկաստանում ԽՍՀՄ դեսպանությունում։ 1970 թվականին փախել է ԽՍՀՄ-ից Արևմուտք, որտեղ որոշ ժամանակ ապրել է **Թոմաս Շուման** անվան տակ։

ԿԳԲ-ի կողմից Բեզմենովի բացահայտումից հետո վերջինս իր հարցազրույցներում, դասախոսություններում և մի քանի գրքույկներում հրապարակայնացրել է խորհրդային քարոզչության և դիվերսիոն գործունեության մասին որոշ տեղեկություններ։

## Կենսագրություն
Ծնվել է 1939 թվականին Մոսկվայի արվարձաններից մեկում՝ Միտիշչի քաղաքում։

## ԿԳԲ գաղափարական դիվերսիաների մեթոդաբանությունը
Իր դասախոսություններում, հարցազրույցներում և գրքույկներում Բեզմենովը նկարագրել է Խորհրդային Միության աշխատնքի մեթոդաբանությունը այն երկրների հետ, որոնք հարկավոր է թուլացնել և գրավել։ Այդ գործընթացը կրում էր *«գափարական դիվերսիա»* անվանումը։ Բեզմենովը ընդգծում էր, որ խոսքը լրտեսության մասին չէ։ «Եթե ընդհանրացնել ԽՍՀՄ սահմանից դուրս ուղղված ՊԱԿ-ի ժամանակը, գումարը և ջանքերը, ապա մենք կտեսնենք, որ լրտեսության վրա դրանցից ծախսում է միայն 10-15%։ Իսկ մնացածը ուղղվում է գաղափարական դիվերսիայի վրա, որը մեծամասամբ իրականացվում է ազատ երկրների օրենքներին չհակասող միջոցներով, և երևում է միայն եթե գործադրել մի քիչ ժամանակ, ջանք և խորաթափանցություն այդ ամենը տեսնելու համար»։ Գաղափարական դիվերսիան ունի չորս փուլ (ըստ Բեզմենովի «Նամակներ Ամերիկային՝ սիրով»)՝

## Հրապարակումներ
### Գրքեր և գրքույկներ
* 
* 
* 
* 

### Դասախոսություններ
* 

## Տես նաև
* Խորհրդային քարոզչություն
* Ռուսական քարոզչություն

## Արտաքին հղումներ
*Transcript of A Conversation with Yuri Bezmenov.
*Interview with Yuri Bezmeonv: Ideological Subversion'', ''youtube.com''
*Freedom of Information CIA file with article summmarizing his id https://www.youtube.com/watch?v=RS8LA-5fmrseas 

## Ծանոթագրություններ

Կատեգորիա:Խորհրդային լրագրողներ
Կատեգորիա:Խորհրդային այլախոհներ
Կատեգորիա:ԽՍՀՄ ՊԱԿ սպաներ
Կատեգորիա:Արևմուտք փախստակած ԽՍՀՄ հետախուզության աշխատակիցներ
Կատեգորիա:Արտասահմանյան հետախուզությունների գործակալներ Հնդկաստանում
Կատեգորիա:Ուինսոր (Օնտարիո) քաղաքում մահացածներ
Կատեգորիա:Միտիշչի (Մոսկվայի մարզ) քաղաքում ծնվածներ
Կատեգորիա:20-րդ դարի լրագրողներ
Ժամանակակից սեր (հեռուստասերիալ)

**«Ժամանակակից սեր»** (), ամերիկյան ռոմանտիկ կատակերգություն, անթոլոգիա, որը հիմնված է իրական պատմությունների վրա, որոնք հրապարակվել էին «Նյու Յորք Թայմս» օրաթերթում։  Սերիալի  պրեմիերան կայացել է 2019 թվականի հոկտեմբերի 18-ին Amazon Prime Video հեռուստաալիքով:.

Նույն թվի ոկտեմբերի 24-ին հայտնի դարձավ, որ սերիալը երկարացրել են երկրորդ սեզոնով:. Սակայն մինչ օրս երկրորդ սեզոնը չի ներկայացվել հանդիսատեսներին։

## Դերասաններ և դերեր

* Էն Հեթուեյ — Լեքսի
* Թինա Փեյ — Սարա
* Էնդի Գարսիա — Մայքլ
* Դև Պատել — Ջոշուա
* Քեյթլին ՄաքԳի — Էմմա
* Ջոն Սլեթերի — Դենիս
* Բրենդոն Վիկտոր Դիքսոն — Դենիել
* Քեթրին Քիներ — Ջուլի
* Ջուլիա  Գարներ— Մեդի
* Քրիստին Միլիոթի — Մեգի Միթչել
* Օլիվիա Կուկ — Կարլա
* Էնդրյու Սքոթ — Թոբի
* Բռենդոն Քայլ Գուդմեն — Էնդի
* Շի Ուիգհեմ — Փիթեր
* Գարի Քար — Ջեֆ
* Սոֆյա Բուտելա — Յասմին
* Ջոն Գալախեր կրթ. — Ռոբ
* Քուինսի Թայլեր Բերնսթայն — Սիլվիա 
* Լորենս Պոսա — Գուզմին
* Էդ Շիրան — Միք
* Ջեյն Ալեքսանդր — Մարգո
* Փիթեր Հերման — Ֆիլիպ
* Ջեյմս Սաիտո — Քենջի
* Ջադ Հիրշ — ոստիկան/վաճառող/տաքսու վարորդ

## Էպիզոդներ

## Ծանոթագրություններ

Կատեգորիա:2019 hեռուստասերիալներ
Կատեգորիա:Ամերիկյան հեռուստասերիալներ